“La Moreneta era blanca; va acabar pintada de negre en el segle XIX” | Mireia Rourera | Barcelona | Societat | El Punt Avui\n“La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” + “La Moreneta era blanca; va acabar pintada de negre en el segle XIX” E-mail\nEl director de la revista ‘Documents d’Església’ ha publicat ‘Montserrat, un Magníficat de roca’, estructurat a partir d’una frase de Joan Pau II quan va visitar el monestir l’any 1982\nEl monjo Bernabé Dalmau fullejant el seu llibre a la botiga de Montserrat ÒSCAR BARDAJÍ.\n“La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” “La Moreneta era blanca; va acabar pintada de negre en el segle XIX” E-mail\n’Montserrat, un Magníficat de roca és un llibre dedicat a la litúrgia de Montserrat, sobre la seva història, la seva manera de fer i ser, els espais sagrats, la devoció popular... “Un llibre així no el vaig voler fer com si fos un diccionari o com una enciclopèdia, explicant cada punt, sinó que l’he fet literari i barrejant informació, història, reflexió i costumari “, explica Dalmau.\nL’ha estructurat a partir d’una frase de Joan Pau II, que en el seu sermó quan va visitar Montserrat, el novembre del 1982, va dir: “Montserrat és un Magníficat de roca.”\nJoan Pau II va voler dir que Montserrat és un magníficat de roca on tota la natura s’uneix amb les paraules de la Mare de Déu per glorificar Déu: és a dir, que Montserrat és una natura però també un santuari.\nI magníficat vol dir...?\nEn llatí és la primera paraula que l’Evangeli de Sant Lluc posa en boca de la Mare de Déu. Diu que després de l’anunciació, Maria va saludar la seva cosina Elisabet i li va dir: “La meva ànima magnifica el Senyor!”\nI vostè estructura el seu llibre a partir de la frase de Joan Pau II.\nSí, perquè el llibre té tres parts: Roca, Magníficat i Montserrat. En el primer capítol començo explicant una mica la geologia de la muntanya amb pinzellades de la poesia de Verdaguer (“els angelets serraren amb serra d’or...”) i això em fa anar a parar al baptisteri i a l’altar, fets amb pedra de la muntanya...\nUn altar que es va fer el 1958 i només es pot veure tal com és divendres i dissabte sant\nSí, perquè la resta de l’any a sobre l’altar hi ha les estovalles blanques que el tapen per dalt i pels costats i al davant hi ha un frontal d’esmalt i plata. Però el divendres i el dissabte sant es despulla l’altar en record de la mort de Jesús. És un ritus de l’Església que el dijous sant es fa l’última missa i fins a la nit de Pasqua no es torna a fer missa; per tant, encara que hi hagi pregària, l’altar queda al descobert.\nTambé aprofita el llibre per recuperar aquell sermó que va fer Joan Pau II, que, en ple diluvi, va passar força desapercebut.\nSí, he volgut recuperar una mica el sermó d’aquell papa que per culpa de les inclemències del temps el dia de la seva visita va ser poc analitzat. Per això després de la primera part del llibre, del capítol Roca, on parlo de la muntanya i la seva geologia i de la construcció del monestir, afegeixo el sermó íntegre que va fer el papa. Val la pena.\nEn els altres capítols també hi afegeix documents?\nAl final de la segona part del llibre, Magníficat, hi poso el sermó del Llibre Vermell, el manuscrit montserratí del segle XIX, un sermó en català que es feia als pelegrins. Al tercer capítol, Montserrat, parlo de la devoció a la Mare de Déu i de les festes patronals. Hi he afegit el Virolai.\nImprescindible per entendre Montserrat és quan el 1880 es va celebrar el mil·lenari de la trobada de la sagrada imatge.\nVa ser quan la van fer patrona de Catalunya, es va donar el títol de basílica a l’església i es va instituir la festa del 27 d’abril.\nPerò Montserrat ja era un punt important de pelegrinatge.\nDes de l’edat mitjana. Però amb la guerra del Francès Montserrat va ser destruïda, fet que en va provocar l’abandonament durant anys. Després es va anar recuperant, i va ser gràcies a certs prohoms de Barcelona, juntament amb poetes com Verdaguer, que van fer renéixer Montserrat. El 1880, coincidint amb la Revolució Industrial, el modernisme, la construcció de Barcelona i un ressorgir de les identitats nacionals, Montserrat es va convertir en un símbol de la catalanitat. Per això poc després, durant la dictadura de Primo de Rivera, ja va patir la repressió per aquest fet.\nUn dels pelegrins més importants va ser Ignasi de Loiola.\nA Montserrat va aturar-s’hi anant cap a Terra Santa i es va canviar els vestits nobles pels de pelegrí. Però com que va arribar ferit, els monjos li van recomanar que anés a Manresa, que hi havia un bon hospital, i per això s’hi va instal·lar.\nTambé explica que la Moreneta originàriament no era negra?\nEra blanca, però la pintura amb el temps es va degradar i va perdre la blancor, i cada cop que la restauraven l’anaven ennegrint, fins que en el segle XIX, poc abans de la festa del 1880, la van acabar de pintar negra del tot, fins i tot els ulls. El nen Jesús el van haver de fer nou.\nEl llibre és, sobretot, per explicar la litúrgia de Montserrat.\nExplico els moments de pregària dels monjos, els ritus que es fan a l’església. Parlo de la missa conventual, la nostra raó de ser, i que quasi sempre la fem acompanyats de pelegrins. Una característica de Montserrat és la presència de la gent, i per això les pregàries més importants del dia i la missa conventual les fem al voltant de l’altar.\nEl Punt Avui. Girona 05-04-2020, Pàgina 40\nEl Punt Avui. Nacional 05-04-2020, Pàgina 32


"Divide Tour" d'Ed Sheeran ja és la gira més taquillera de la història - Primera Fila\n“Divide Tour” d’Ed Sheeran ja és la gira més taquillera de la història\nSemblava impossible que algú pogués superar les astronòmiques xifres que els U2 van aconseguir amb “U2 360 Tour“, però aquí estava el britànic Ed Sheeran per reafirmar-se com un dels artistes amb més èxit del moment. La seva gira “Divide” va començar el 16 de març de 2017 i encara segueix activa arribant als 736,7 milions de dòlars i superant els 735,4 que havien assolit els irlandesos.\nEl concert que Sheeran va fer a Dinamarca el passat 2 d’agost va ser el que va fer decantar la balança al seu favor i aconseguint amb això ser el número 1 de recaptació en tota la història de la música. I la gira ni tan sols ha acabat, ho farà el 26 d’agost al seu país.\nEn tercera posició de les gires amb més recaptació trobem “Not in a Lifetime Tour” de Guns N’Roses amb 563 milions, seguits pels Rolling Stones amb “Bigger Bang amb 558 i “A Head full of Dreams” de Coldplay amb 523 milions.


Avui ens retrobem amb una de les plomes femenines que més apreciem i valorem per la seva qualitat estilística, per les seves protagonistes encisadores, les seves trames teixides amb delicadesa i detall i els seus escenaris històrics descrits amb tanta rigorositat.\nSi, us estem parlant de la Tània Juste de la que hem gaudit obres com “Els anys robats”, “L’hospital dels pobres”, “Temps de família”, “Passatge al nou món” i “A flor de pell” i ara ens presenta una nova obra que conserva el seu segell propi i la qualitat que la caracteritzen.\nAmb Amor a l’art viatjarem a la Barcelona franquista dels anys setanta i alhora farem forces escapades cap al París d’inicis del segle XX.\nDues dones amb temperaments diferents però captivadors ens mostraran el poder dels somnis i la vocació i la importància d’estimar la vida.\nGràcies a Columna descobrireu en una obra bonica de veritat i altament adictiva totes les respostes alhora que descobrireu una novel·la vital i plena de sentiments.\nUna obra narrada en dos temps que ens mostra el paper de la dona en diferents èpoques i contextos.\nRes és atzarós en aquesta obra i tot l’enriqueix. El Premi Prudenci Bertrana ha estat més que merescut.\nFelicitats per una obra més que sumes a la teva bibliografia. Què creus que les pot definir a totes en conjunt? Moltes gràcies! És un honor formar part d’aquesta llista d’autors i autores que admiro i llegeixo que van guanyar el Bertrana. Diria que el conjunt de les meves novel·les configuren un mapa vivencial del que soc, del que estimo i del que em porta a reflexionar al llarg dels anys.\nQuè sents quan una obra teva guanya un premi com el Prudenci Bertrana d’enguany? Una satisfacció enorme i, més encara, quan vaig assabentar-me que el jurat l’havia triat per unanimitat. Un plaer immens pensar que aquesta novel·la tan personal, que tracta de reivindicar les dones artistes silenciades en el món de l’art, pot arribar a molts lectors i lectores.\nQuina és la qualitat que més aprecies en un escriptor? I la que menys? Tinc bons amics escriptors i escriptores i el que més ens uneix és la passió pel nostre ofici i el fet de ser uns lectors empedreïts. L’aspecte que menys m’agrada de determinats escriptors o escriptores és la supèrbia, aquells que opinen i rebutgen sense ni tan sols haver llegit.\nFa uns anys et preguntàvem “si poguessis fer un viatge en el temps i l’espai i fer un sopar literari amb grans autors, a qui convidaries?” però creiem que amb aquesta obra en la que l’art brolla et proposem que el sopar literari el facis amb grans pintors. A qui convidaries? Podria tenir la temptació de convidar-hi a artistes que admiro com Picasso i Modigliani, però triaria fer una taula de dones artistes, com la Marie Laurencin, l’Olga Sacharoff, la Jeanne Hébuterne, la Gertrude Stein, la Berenice Abbott i moltes altres amb les quals he conviscut durant els mesos de recerca i d’escriptura. Seria una nit que no voldria que acabés mai.\nI si el sopar fos amb protagonistes de les teves obres com creus que aniria? A qui convidaries? En deixaries a algun al marge? Ui! Quina imatge més potent! Personatges diversos de les meves novel·les compartint un sopar. Ja ho veig! I també sé quins farien amistat i quins no. No en deixaria cap al marge, fins i tot voldria que alguna d’elles fes la seva aparició estel·lar.\nQuina història t’ha agradat més construir, la de l’Olivia o la de la Valèira? L’una complementa l’altra. Amb l’Olivia he rememorat moltes sensacions de quan estudiava la carrera d’Història de l’art i em vaig trobar amb aquest gran interrogant que es troba ella: On són les dones artistes en la història de l’art? Per què se’n troben tan poques en els llibres d’art? Pel que fa a la Valèria, comprenc la passió que la mou i moltes de les situacions amb les quals es troba en el seu camí cap a les seves aspiracions artístiques.\nQuè creus que hagués estat de la vida de l’Olivia sense els aprenentatges que li regala la Valèria? La Valèria li serveix de mirall: en la recerca que l’Olivia duu a terme, en el rescat peça per peça d’aquesta pintora oblidada, fa un exercici d’autoconeixement i prendrà les seves pròpies decisions. Per tant, la Valèria és crucial en la seva vida.\nEls ideals personals poden acabar amb més d’una història d’amor? Si és així, considero que no era la història d’amor adequada. Si decidim compartir la nostra vida i aventures amb algú, penso que hi ha ingredients que no poden faltar, com el respecte mutu, la generositat, la felicitat compartida pels èxits i aspiracions de l’altre i, per descomptat, l’amor!\nQuè t’encisa de la pintura i les belles arts? Per a mi és un refugi, un món al qual puc acudir cada cop que necessito silenci per escoltar-me i remoure aspectes des de dintre. Davant d’un dels meus quadres favorits, en qualsevol lloc del món, puc experimentar moments d’extrema felicitat.\nCreus que l’art és una gran font didàctica molt més enllà que el que estilísticament s’analitza? L’art és un diàleg meravellós per a aquells que volen escoltar, compartir i experimentar. I alhora pot ser una eina fantàstica per remoure consciències, per posar sobre la taula i denunciar determinats temes sobre els quals caldria reflexionar i fins i tot combatre.\nEn aquesta obra ambdues dones són captivadores però potser la Valèria té una valentia que sobta per l’època i l’Olivia sembla més conformista. Quina creus que ha estat l’evolució del rol de la dona a la història? No hi ha una evolució lineal. Cadascuna, des de la seva època i les seves circumstàncies, ha triat un camí o un altre, han pres decisions. Algunes dones s’han rebel·lat contra les cotilles de la societat patriarcal de la seva època i han estat pioneres en determinats aspectes de l’emancipació femenina, mentre que d’altres s’hi van adaptar. I això traspassa èpoques i generacions, cadascuna fa la seva tria.\nPerquè s’han silenciat tants noms de dona a la història? Perquè el relat de la història de l’art ha estat confeccionat majoritàriament per homes i per una societat patriarcal que potenciava aquest fet. Per sort, això està canviant.\nA part del retrat de la Valèria Sans, si penses en els protagonistes els podries associar a alguna obra pictòrica? Tinc les meves obres favorites de cada artista que apareix a Amor a l’art. Seria llarg escriure’n la llista, però en la lectura del llibre en trobareu algunes mencionades. Us convido a buscar-les i a fruir-ne com jo.\nSi poguessis posar un fil musical a aquesta novel·la quina creus que seria la seva cançó? Potser la cançó que connecta totes dues èpoques en un moment determinat de la novel·la, que no explicaré quin és, una cançó de Charles Aznavour que es titula La bohème. Una cançó molt estimada per mi perquè el meu pare me la cantava amb la guitarra i l’accent francès meravellós del nen que, en ple franquisme, van enviar al Liceu Francès.\nA l’actualitat hi ha molts escriptors mediàtics o d’altres que ni tan sols són ells els qui escriuen els seus llibres. Creus que els escriptors de veritat com tu, aquells que en lloc de sang tenen tinta, s’han de justificar massa sobre la feina que fan? Jo no em justifico, tan sols escric i m’esforço per fer-ho bé, per ser honesta amb aquest ofici que vaig triar per vocació, per passió i sense el qual no sabria viure.\nCreus que ser escriptor avui en dia és més fàcil perquè gràcies a les xarxes socials hi ha més interacció amb els lectors? Les xarxes socials són meravelloses en alguns sentits: t’acosten als lectors i a les lectores, et permeten difondre les teves obres i també et donen l’oportunitat de fer grans descobertes. Però, alhora, ens treuen massa temps i concentració i això pot esdevenir una trampa si no aprens a dosificar-te. Jo, quan escric, necessito cert silenci mediàtic, mentre que en altres moments m’encanta el diàleg constant.\nTens algun nou projecte que ja va prenent forma? Doncs sí, ja tinc una nova novel·la que em ronda pel cap i poc a poc va prenent forma. A l’any nou li demano temps per escriure-la i poder-la compartir amb tots vosaltres.\nSi et prohibissin escriure... a què et dedicaries? A ser infeliç. Em saltaria la prohibició.\nPer acabar ens agradaria que ens responguessis de nou a la pregunta de la casa: Quina és la pregunta que mai no t’han fet i creus essencial respondre? Ens la respons?\nLa que mai li han fet a cap autor i sí que li han fet a cada autora que conec. En el seu cas, seria:\nEscrius literatura masculina? Escrius per a homes? Us imagineu la cara de sorprès de l’autor? Doncs les dones autores hi estem molt acostumades a haver de respondre això: escric per a dones i per a homes, escric per a tot aquell o aquella que se senti cridat a llegir-me i a connectar amb el meu món.


GEGANTS DE LA BARCELONETA: EL CARTELL DE LA MERCÈ 2013\nEL CARTELL DE LA MERCÈ 2013\nL’Excm. Sr. Xavier Trias, alcalde de Barcelona, ha presentat, avui dimarts 23 de juliol, el cartell amb la imatge de la Mercè 2013, una obra de l’artista Joan Fontcuberta . L’alcalde ha donat a conèixer també la identitat del pregoner de la pròxima Festa Major de Barcelona: el cuiner Ferran Adrià\nDir que Joan Fontcuberta és un fotògraf segurament és quedar-se curt. Ha fet de docent a la Universitat Pompeu Fabra, però també a Harvard i a universitats de França o Anglaterra, entre d’altres països, ha exercit com a crític, ha estat comissari d’exposicions... militant de nombroses iniciatives artístiques, la seva obra s’ha exposat en museus que van del MoMA de Nova York a l’Arts Institute de Chicago, el Museum of Fine Arts de Fukui, al Japó o... el Palau de la Virreina de Barcelona. Trobareu les seves obres en col·leccions d’institucions culturals com el Centre Georges Pompidou de París, el San Francisco Museum of Modern Art o el Macba barceloní.\nEl cartell que ha creat per a la Mercè parteix de la cultura popular d’ahir, és a dir de la tradició, per establir un lligam directe amb la el món d’avui. I és que en la imatge que ha creat és un símbol de la festa barcelonina, un gegant aixecant el vol com si fos un superheroi de còmic modern que potser s’enlaira des del bell mig de la ciutat, espantant amb el seu vol els coloms de la plaça de Catalunya.\nPublicado por GEGANTS DE LA BARCELONETA en 13:17


Marcel·lí Antúnez Roca (Moià, 1959)\nÉs internacionalment conegut per les performances mecatròniques i per les instal·lacions robòtiques. Des dels anys huitanta, el treball d’Antúnez s’ha caracteritzat per l’interés en la condició humana: les pors i els desitjos de l’ésser humà. Primer des de la performance tribal de La Fura dels Baus i més tard en solitari a través d’un tipus d’obres que proposen sistemes complexos i que sovint es convertixen en híbrids sense categoria. La incorporació i perversió d’elements tècnics i científics i la interpretació a través de particulars prototips doten l’obra de Marcel·lí, des d’inicis dels anys noranta, d’una cosmogonia renovada sobre temes com les emocions, la identitat, l’escatologia o la mort. Conceptes que adquirixen en la seua obra una dimensió irònica i crua, fet que provoca una reacció espontània de l’espectador.\nDes d’inicis dels anys noranta combina elements com Parazitebots (robots de control corporal), Sistematurgy (dramatúrgia dels sistemes computacionals) i Dreskeleton (interfície corporal en forma de vestit exoesquelètic). Hi ha una utilització de materials biològics en la robòtica en Joan, l’home de carn (1992); el control telemàtic per part de l’espectador d’un cos alié en la performance Epizoo (1994); l’expansió del moviment corporal amb dreskeletons utilitzats en les performances Afàsia (1998) i Pol (2002); la coreografia involuntària amb el parazitebot Rèquiem (1999) i les transformacions microbiològiques en Rinodigestió (1987) i Agar (1999). A mitjan dècada dels noranta la performance Epizoo (1994) va causar gran ressò en l’escena artística internacional. Per primera vegada, l’acció corporal del performer estava sota el control de l’espectador. L’obra pretén transmetre una paradoxa on conviuen la inerta virtualitat i la vulnerabilitat física. Des de llavors ha dut a terme noves produccions Transpèrmia (2004), una conferència mecatrònica que exposa el projecte Didal i les seues microperformances en gravetat zero i la teoria Transpèrmia, Protomembrana (2006) una lliçó mecatrònica, en format performance, per a un dreskeleton, un entorn audiovisual interactiu i diferents interfícies dinàmiques que formen part d’un projecte més ampli, Membrana, el qual inclou també la performance de gran format Hipermembrana (2007) i la instal·lació Metamembrana en curs de producció.\nVa ser fundador de La Fura dels Baus, col·lectiu del qual va formar part com a coordinador artístic, músic i actuant, des de 1979 fins a 1989; amb el grup va presentar les macroperformances Accions (1984), Suz/O/Suz (1985) i Tier Mon (1988). I també va participar des de la fundació, en 1985, fins al final, en 1992, en el col·lectiu Los Rinos. Des dels anys noranta ha seguit la seua carrera en solitari. El treball de Marcel·lí s’ha presentat entre altres llocs a Fundación Telefónica de Madrid, P.A.C. de Milà, Lieu Unique de Nantes, I.C.A. de Londres, SOU Kapelica Ljubljana, FILE de Sao Paulo, DOM Cultural Center Moscou, DAF de Tòquio, a més d’EMAF d’Osnabrück (Alemanya), Muu Media festival d’Hèlsinki, Noveaux Cinéma Noveaux Médias Mont-real, DEAF de Rotterdam, Spiel.Art de Munic, Ars Electronica de Linz, Performing Arts de Seül o ZDB de Lisboa.\nEl treball d’Antúnez està inclòs entre altres en les publicacions següents: Il Corpo Postorganico de Teresa Macrì publicat per Costa&Nolan (Milà), Body Art And Performance de Lea Vergine publicat per Skira (Londres), Marcel·lí Antúnez Roca, Performances, Objetos y Dibujos de Claudia Giannetti publicat per MECAD (Barcelona) i el catàleg Epifania publicat per Fundación Telefónica (Madrid), entre altres.\nAntúnez també ha rebut els premis i distincions següents: primer premi en el Festival Etrange París de 1994, Best New Media Noveaux Cinéma Noveaux Médias Mont-real 1999, Premi Max a New Theater Espanya 2001, Premi FAD 2001 Barcelona i ha sigut esment d’honor a Prix Ars Electronica 2003, Premi Ciutat de Barcelona en l’apartat multimèdia en el 2004.


Cautela a La Moncloa, que demana a ERC "continuar en el camí polític"\nA La Moncloa passen de puntetes per damunt la sentència del TJUE sobre la immunitat d’Oriol Junqueras, que també ha tingut efectes immediats sobre Carles Puigdemont i Toni Comín, ja acreditats com a eurodiputats. Aquest divendres, la portaveu en funcions Isabel Celaá ha evitat grans valoracions sobre les decisions judicials europees, ni ha volgut aclarir què farà l’Advocacia de l’Estat en les seves al·legacions. En el terreny polític, però, sí que ha promès canviar d’etapa i deixar enrere la judicialització. “No convertim en obstacle el que no ho és i no ho ha de ser”, ha reclamat als republicans, sent conscients que ho complica tot. Per això tot és prudència.\nAmb les negociacions congelades, en la roda de premsa posterior al Consell de Ministres d’aquest divendres, la dirigent socialista ha admès que “determinades forces independentistes la van percebre com una victòria personal” i que això “estableix algun obstacle”. Per això ha demanat que això no sigui un “obstacle” i que se separin els àmbits de la política i la justícia. “Si durant molt de temps hem afirmat que s’estava judicialitzant la política, ara que podem tenir un camí polític, ho judicialitzarem?”, s’ha preguntat. “Seguim pel camí polític”, ha instat. Ha sostingut que, per part del PSOE, “no serà cap obstalce per continuar construint políticament la trobada”.\nEn aquest sentit, Isabel Celaá s’ha hagut d'aferrar a les paraules d’Oriol Junqueras demanant que no s’aturin les negociacions amb el PSOE per la investidura. “Seguim treballant en l’àmbit polític en l’àmbit de tenir un govern com abans millor; millor la setmana que ve que l’altra”, ha insistit. “Si és compartit per l’altra part, això arribarà a bon port”, ha assenyalat.\nLa portaveu en funcions ha estat preguntada de forma reiterada pel rol que adoptarà l’Advocacia de l’Estat, després que el Suprem hagi obert un termini de presentació d’al·legacions. I Celaá no ho ha deixat clar, s’ha limitat a dir que ajudarà a fer complir aquesta resolució, sense especificar com. Per ara, ha insistit, els serveis jurídics de l’Estat estan estudiant la decisió judicial “detingudament”. En tot cas, actuarà “pels principis de legalitat i buscant l’interès general”. Quan s’hagi pres una decisió, ja s’informarà.“Tornem al camí de la política, que és el nostre”, no s’ha estat de dir.\nLa dirigent socialista ha lamentat que la situació actual és “resultat d’un tractament inadequat de problemes polítics a través d’àmbits judicials”, responsabilitzant-ne el govern de Mariano Rajoy. Davant d’aquesta via, ha insistit en la seva proposta de “diàleg dins la llei”. En tot cas, ha deixat clar que no contemplen “cap pla B”.\ngovern espanyol La Moncloa remarca que Puigdemont "té comptes pendents amb la justícia" Nicolas Tomás


Mónica Montero i Núria Nieto, premi d’Infermeria 2016-17 de la Fundació STS - URV Activ@\nLes estudiants premiades, amb professores de la Facultat i representants de la Fundació STS.\nEls Premis de la Fundació STS a Infermeria arriben enguany a la 2a edició, i premien el millor treball final de grau del curs 2016-17. Les estudiants guanyadores, Mónica Montero i Núria Nieto, van presentar el treball: “Observación de la gestión de la medicación en los domicilios de pacientes adscritos en el servicio de atención doméstica”. El premi comporta un xec per import de 500€ i un diploma.\nLes finalistes van ser Gabriela Bozhidarova i Sara Lozano, autores del treball: “Vivencia y gestión de las enfermeras en el proceso de muerte de los residentes en un geriátrico“, i Anahí Galán amb el treball final de grau: “Compassion in nursing. A qualitative approach”. Les estudiants van rebre un diploma acreditatiu.\nPer atorgar el premis, el jurat va tenir en compte diferents factors: una qualificació emesa d’excel·lent en la nota final d’avaluació, rigor en la metodologia científica, que fos una temàtica d’interès social i sanitari i en el context de la atenció en l’àmbit de les persones grans i/o amb dependència. El jurat el composaven Toni Guerra, director assistencial de la Fundació STS, i les professores Silvia Reverté i Lina Casadó del Departament d’infermeria de la URV.\nLa resolució es va fer pública i es va lliurar el premi ahir dijous 14 de desembre, coincidint amb el Xe Seminari Internacional de Recerca en Infermeria que va tenir lloc a la Sala de graus del campus Catalunya. Els organitzadors dels actes van ser la Facultat i Departament d’Infermeria, el Grup de Recerca Infermeria Avançada i la URV, amb la col·laboració del Col.legi Oficial d’Infermeres i Infermers de Tarragona.\nLa Fundació Privada STS, creada l’anys 2005 i patrocinadora del premi a Infermeria de la URV, té com a principal objectiu la promoció i la gestió de serveis d’atenció sanitària i social per a persones grans, disminuïts físics i persones afectades per malalties cròniques.\nArxivat a: Departament d'Infermeria, Docència, Estudiants, Facultat d'Infermeria, Salut\nAmb les etiquetes: premi Fundació STS d'Infermeria, premis, Treballs finals de grau\nAdoración Rodríguez rep el premi al millor treball de final…


Turisme familiar a la Comunitat Valenciana - ESCAPARATE DIGITAL\nTurisme familiar a la Comunitat Valenciana\nLa Comunitat Valenciana és càlida, lluminosa, segura i acollidora. Una destinació ideal per a famílies. Tour & kids és el Club de Producte de Turisme familiar de la Comunitat Valenciana que engloba alguns dels millors destinacions i empreses per gaudir en família de les vacances i el temps d'oci. A la seua pàgina web és possible consultar l'agenda de plans per gaudir amb nens a la Comunitat Valenciana.\nInfinitat de propostes de natura, urbanes i d'oci acullen a les famílies amb nens durant tot l'any.\nPlatges i cales tranquil·les, rutes per les muntanyes adaptades a tots els nivells, ciutats acollidores i moltes activitats d'oci per gaudir.\nLa província de Castelló està plena d'encants i grans contrastos. La segona província més muntanyosa d'Espanya posseeix un interior ple de paisatges increïbles i pobles que ens traslladen a l'edat mitjana. Vuit parcs naturals, més de 1.000 km de senders homologats i 2 vies verdes, la Via verda de la mar, entre Benicàssim i Orpesa del mar i la Via verda d'Ulls negres, des de Barraques a Algimia d'Alfara, totes dues amb perfils amables i aptes per a els més xiquets. Però també disposa de un litoral de 120 km ple de cales i excel·lents platges banyades per les tranquil·les aigües del Mediterrani i amb un clima privilegiat que convida a gaudir-tot l'any.\n7 són els municipis distingits a la província de Castelló com a destinació de turisme familiar: Benicàssim, Castelló de la Plana, Onda, Orpesa, Peníscola, Sogorb i Vinaròs . Destinacions amb característiques i condicions que faciliten el gaudi de les famílies amb xiquets.\nLa província de València ofereix a les famílies que viatgen nombrosos espais naturals de gran atractiu amb els seus aiguamolls, amb l'Albufera com a màxim exponent, rius, muntanyes i camps de conreu d'arròs, taronges i productes de l'horta. Igualment compta amb algunes de les platges més extenses de tota la Comunitat Valenciana.\nCofrents, El Puig de Santa Maria, Gandia i Riba-Roja de Túria són els municipis que es distingeixen com acollidors de turisme familiar.\nAlacant destaca per les seues cales i les seues platges d'aigües transparents on gaudir durant tot l'any per la seua privilegiat microclima i per les seues muntanyes i valls de gran bellesa esquitxats de cirerers, nespres, ametllers i oliveres. El sud de la província ens sorprèn amb imponents castells i pintorescs pobles on els torrons i les fàbriques de joguets fan dels xiquets els veritables reis quan arriba el Nadal.\nBenidorm, Calp, Dénia, El Campello, Elx i Xàbia són destinacions familiars.


L’escola sant Gil de Torà guardonada amb un premi Baldiri Reixac | Ajuntament de Torà\nPel treball Georeferenciem els nostres monuments emblemàtics, dels alumnes de 5è i 6è de primària\nEl treball Georeferenciem els nostres monuments emblemàtics, dels alumnes de 5è i 6è de primària de l'escola Sant Gil, de Torà, ha estat guardonat amb un premi Baldiri Reixac en la categoria d’alumnes. Han estat premiats també per la tasca realitzada els mestres Àngela M. Pujol, Lídia Moreno, Gerard Santacreu i Desirée Taló.\nL’alumnat de cicle superior, 5è i 6è de primària de l'escola Sant Gil, de Torà, s’ha animat a participar en una experiència de MHM ( Mobil History Map) de georeferenciació de monuments emblemàtics de la nostra zona, la Torre de Vallferosa i el Monestir de Cellers, els dos monuments d’interès nacional. La proposta didàctica es basa en el treball de recerca i elaboració de documentació sobre un element patrimonial i la seva georeferenciació amb l’ús de dispositius mòbils. A més, el fet que sigui el propi alumnat els protagonistes i actors del vídeo, comporta a la vegada, tot un treball interdisciplinar amb significació social i relacionat amb les competències bàsiques. El resultat és un audiovisual i dos àlbums il•lustrats on es mostra la tasca feta durant les gravacions: un en forma de diàleg i l’altre en forma de notícia\nEls Premis Baldiri Reixac es lliuraran a les escoles, alumnes, mestres i professors que han estat distingits en aquesta XXXVII edició el dimecres 3 i el diumenge 7 de juny. El dia 3 es farà l'acte de reconeixement a escoles, mestres i professors al Palau de Pedralbes de Barcelona, que serà presidit per Irene Rigau, consellera d’Ensenyament. El dia 7 serà el que pertocarà als alumnes, en una celebració que es farà al Casal de l'Espluga de Francolí. Els premis, que atorga la Fundació Carulla, estan destinats a l’estímul i al reconeixement de l’escola catalana i de qualitat.\nL’any 2013 els alumnes de 5è de primària Escola Sant Gil ja van guanyar un dels Premis Baldiri Reixac, en la modalitat alumnes, pel seu treball Descoberta del català Narcís Monturiol.\nAlumnes de l'escola sant gil - Torà\nFoto: ceip sant gil\nEl monestir de Cellers un dels monuments emblemàtics georeferenciats - Cellers


Dones i pau | Blogueres de Sant Martí\nDedicado a todas las mujeres que padecen maltratos psicológicos Ser mujer\nMalauradament en pler segle XXI les guerres segueixen sent un flagell en diversos països del nostre disortat món. Espeses nubolades enceguen els pensaments dels que diuen veure-ho clar, i sota l’estandart de la confussió i la intolerància fan sonar, des dels seus castells, les trompetes i els tambors de guerra. Cal aixafar l’enemic, esmicolar-lo, apoderar-se del seu patrimoni i anular tot vestigi de la seva llengua, cultura i tradicions. Sota aquestes consignes, els homes es veuen empesos a pendre part en un combat cruent i una escalada de violència que acaba embrutint els sentits. Una situació terrible que fa vessar rius de sang inocent, una tragèdia que provoca destrucció, mort, desesperació, fam i milers de persones desplaçades.\nLa lluita de les dones és una altra de ben diferent. Elles clamen i reclamen la pau, el diàleg i l’entesa. Pareixen fills perquè creixin i fruexin de la vida, no perquè acabin lluitant i morint a les guerres, unes guerres sense sentit, unes guerres que no són seves.\nFa temps que les dones es van posar en marxa. Cada cop en són més, omplen carrers i places dins una lluita pacífica, però ferma, valenta i decidida, una lluita sense discriminacions per raons de religions, creences o races. Són dones que reclamen igualtat i justícia i, per damunt de tot, reclamen la Pau.\nLa seva veu és cada cop més potent. Es deixa sentir a l’Argentina, a l’Àfrica, a Turquia, a Sudamèrica, al nostre país i a molts altres llocs del món. Només cal que les escoltem.


Medaller dels Jocs Olímpics d'hivern de 2014 - Viquipèdia, l'enciclopèdia lliure\nEl medaller dels Jocs Olímpics d'Hivern de 2014 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 7 i 23 de febrer de 2014 a la ciutat de Sotxi (Rússia).\nEn aquests Jocs atletes de 26 comitès aconseguiren guanyar, com a mínim, una medalla, i 21 d'elles aconseguiren guanyar una medalla d'or. Rússia, seu dels Jocs, aconseguí la primera posició del medaller. En aquesta edició Eslovènia aconseguí guanyar la seva primera medalla d'or en uns Jocs Olímpics d'hivern.\nMapa on es mostren els Comitès Nacionals guanyadors d'alguna medalla durant els Jocs Olímpics d'hivern de 2014.\nComitès guanyadors d'alguna medalla d'or\nComitès guanyadors d'alguna medalla de plata\nComitès guanyadors d'alguna medalla de bronze\nComitès que no han guanyat cap medalla\nComitès que no participaren\nPaïsos sense reconeixement\n1 Rússia 13 11 9 33\n3 Canadà 10 10 5 25\n4 Estats Units 9 7 12 28\n5 Països Baixos 8 7 9 24\n6 Alemanya 8 6 5 19\n7 Suïssa 6 3 2 11\n8 Bielorússia 5 0 1 6\n9 Àustria 4 8 5 17\n10 França 4 4 7 15\n11 Polònia 4 1 1 6\n12 República Popular de la Xina 3 4 2 9\n13 Corea del Sud 3 3 2 8\n14 Suècia 2 7 6 15\n15 Txèquia 2 4 2 8\n16 Eslovènia 2 2 4 8\n17 Japó 1 4 3 8\n18 Finlàndia 1 3 1 5\n19 Regne Unit 1 1 2 4\n20 Ucraïna 1 0 1 2\n21 Eslovàquia 1 0 0 1\n22 Itàlia 0 2 6 8\n23 Letònia 0 2 2 4\n24 Austràlia 0 2 1 3\n25 Croàcia 0 1 0 1\nA Wikimedia Commons hi ha contingut multimèdia relatiu a: Medaller dels Jocs Olímpics d'hivern de 2014\nJocs Olímpics Sotxi 2014 (anglès)\nObtingut de «https://ca.wikipedia.org/w/index.php?title=Medaller_dels_Jocs_Olímpics_d%27hivern_de_2014&oldid=30059582»\nLa pàgina va ser modificada per darrera vegada el 20 abr 2022 a les 05:19.


Millor pols de NR (23111-00-4) Fabricant i fàbrica de la Xina\nCofttek és el millor fabricant de pols de clorur de ribot de nicotinamida a la Xina. La nostra fàbrica té un sistema complet de gestió de la producció (ISO9001 i ISO14001), amb una capacitat de producció mensual de 2100 kg.\nVídeo de pols NR (23111-00-4)\nNicotinamida clorur de ribosid (NR) Sspecificaciones\nNom: Clorur de ribosid de nicotinamida (NR)\nPes molecular: 290.7 g / mol\nPunt de fusió: 115-125 ℃\nNom químic: 3-carbamoyl-1-((3R,4S,5R)-3,4-dihydroxy-5-(hydroxymethyl)tetrahydrofuran-2-yl)pyridin-1-ium chloride\nSinònims: Ribosidi de nicotinamida; SRT647; SRT-647; SRT 647; Nicotinamida Ribosid Triflat, barreja α / β\nClau InCh: YABIFCKURFRPPO-FSDYPCQHSA-N\nMitja vida: hores 2.7\naplicació: Es diu que el ribosidi de nicotinamida és una nova forma piridina-nucleòsid de vitamina B que funciona com a precursor del nicotinamida adenina dinucleòtid o NAD +.\nAparença: Pols de color blanc a groc pàl·lid\nNicotinamida Clorur de ribosid\nEl cos humà és una estructura complexa formada per cèl·lules, teixits i sistemes d’òrgans. El bon funcionament de les cèl·lules i teixits del cos està regulat i ajudat per diversos productes químics, enzims i nutrients. Alguns d'aquests es poden fabricar pel cos i alguns s'han de consumir. Per tant, aquests nutrients es troben en forma de dieta i suplements. Un d’aquests components que pot ajudar a curar i regular el cos s’anomena clorur de ribosid de nicotinamida (NR). Ajuda a augmentar la quantitat de nicotinamida adenina dinucleòtid (NAD +) al cos.\nQuè fa el clorur de ribotide de nicotinamida?\nEl clorur de ribot de nicotinamida, també anomenat NR, és un nucleòsid de piridina de vitamina B3. Funciona com a precursor del dinucleòtid de nicotinamida adenina (NAD +). Està disponible en pols de color blanc trencat a groc pàl·lid. És un dels precursors NAD + més ben estudiats, ja que té molts beneficis per a la salut.\nEl NAD + s’ha associat a ser un dels components principals que treballen sobre els diferents mecanismes d’homeòstasi del cos. Pot ajudar a mantenir el cos sa, augmentar la vida útil de les cèl·lules, ajudar a realitzar les diverses activitats metabòliques i ajudar a tractar diverses fisiopatologies al cos.\nLa pols de NR ha demostrat eficiència com un tractament creixent en diferents malalties. A dosis elevades, NR pot tractar afeccions com malalties cardiovasculars, malalties neurodegeneratives, malalties musculoesquelètiques i trastorns metabòlics. També s’ha demostrat que el NR retarda l’envelliment de les cèl·lules i n’allarga la vida. Es troba en productes alimentaris com el peix, les aus de corral, els ous, la llet i els cereals.\nPer entendre què fa el clorur de ribosid de nicotinamida, primer hem d’entendre la nicotinamida adenina dinucleòtid o NAD +.\nNAD + és un coenzim vital en el cos humà. Funciona en la realització de diferents vies metabòliques. La seva presència al cos és necessària per tractar molts tipus de patologies. També ajuda a produir energia per al cervell, les cèl·lules immunes i els músculs.\nLa quantitat de NAD + que es pot obtenir de fonts dietètiques és molt mínima. Això no és suficient per a moltes cèl·lules del cos. Així, per fabricar-lo, el cos experimenta diverses vies. Hi ha tres vies principals mitjançant les quals es pot sintetitzar NAD +. La via de síntesi De novo, la via Preiss Handler i la via Salvage.\nLa via de salvament és el procés més comú pel qual es produeix NAD + al cos. En aquesta via, el NAD + experimenta reaccions redox. Inclou reduir-se per equivalents de dos electrons, que després es converteixen en una forma anomenada nicotinamida adenina dinucleòtid (NADH). Atès que la suplementació dietètica no és suficient per a la necessitat del cos de NAD +, la via de recuperació utilitza i reutilitza el NAD + ja disponible i les seves diferents formes.\nUna de les accions principals que fa NAD + és activar les sirtuïnes, un grup de 7 enzims, de Sirt1 a Sirt7. Aquests enzims tenen la funció de controlar l’envelliment i la longevitat de les cèl·lules. Les sirtuïnes actuen en molts processos metabòlics, com l'alliberament d'insulina, la mobilització de lípids i la resposta a l'estrès. Fins i tot pot regular la vida útil. Les sirtuïnes s’activen quan augmenten els nivells de NAD +.\nNAD + també és un substrat per a un grup de proteïnes anomenades poli ADP-ribosa polimerasa (PARP). És responsable de la reparació i estabilitat de l’ADN en els genomes i també pot ser responsable d’una vida més llarga.\nEls nivells de NAD + disminueixen amb l'edat i les malalties. Alguns dels motius del seu declivi són la inflamació crònica, l’activació augmentada del sistema immunitari i la disminució de l’activitat de la nicotinamida fosforibosiltransferasa (NAMPT), que condueix a la seva disminució de la producció. A mesura que el cos humà envelleix, la taxa de danys de l’ADN augmenta amb menys possibilitats de reparació, causant envelliment i càncer.\nHi ha algunes maneres d’augmentar els nivells de NAD + al cos. Mengen menys i controlen el nombre de calories, el dejuni i l’exercici. Aquestes activitats també poden ajudar a mantenir el cos sa i actiu.\nAltres tècniques per augmentar el NAD + inclouen el consum de triptòfan i niacina i la presa de reforços de NAD + com el clorur de nicotinamida ribosida i el mononucleòtid de nicotinamida.\nEl clorur de ribosid de nicotinamida és el precursor que pot augmentar els nivells cel·lulars de NAD +. També és una font de vitamina B3. És un producte que actua sobre la via de recuperació de la producció de NAD +. Es converteix en mononucleòtid de nicotinamida (NMN) amb l’ajut de l’enzim NR quinasa Nrk1. A continuació, es converteix en NAD +.\nDesprés de proporcionar NR, els nivells de NAD + augmenten al cos, que després es distribueixen a diferents parts. No pot travessar la barrera hematoencefàlica, però es converteix en nicotinamida que després es transporta al cervell i a altres teixits on forma NAD +.\nLa major part de la informació sobre l’eficàcia del clorur de ribosid de nicotinamida prové d’investigacions en animals. La investigació basada en humans encara és limitada i és molt necessària.\nBeneficis del clorur de ribosid de nicotinamida\nHi ha diversos avantatges d’utilitzar el clorur de ribosid de nicotinamida. Ells són:\nEfecte sobre les malalties neuromusculars\nLa capacitat del clorur de ribot de nicotinamida per augmentar el NAD + pot millorar les funcions dels mitocondris. Això pot ajudar en el tractament de les miopaties mitocondrials . També s’ha demostrat que la pols de NR és eficaç per millorar les funcions de les distròfies musculars.\nEfectes sobre les malalties del cor\nQualsevol problema amb el metabolisme de NAD + pot causar problemes amb el cor i els vasos sanguinis. Pot causar afeccions com insuficiència cardíaca, sobrecàrrega de pressió, infart de miocardi, etc. (NADH) a la normalitat i aturar la remodelació desfavorable dels teixits cardíacs . També pot revertir els efectes de la insuficiència cardíaca.\nEfectes sobre les malalties neurodegeneratives\nLes malalties neurodegeneratives solen passar amb la vellesa. S’associen a l’estrès oxidatiu que pot causar danys a l’ADN. Normalment, hi haurà accions anormals dels mitocondris, després d’alguns factors després dels quals les cèl·lules no podran funcionar bé. El NAD + disminueix en quantitat a mesura que el cos envelleix, cosa que provoca un funcionament incorrecte dels mitocondris. Això pot causar diverses malalties neurodegeneratives. També pot augmentar les probabilitats de patir Alzheimer.\nEl clorur de ribosid de nicotinamida augmenta la quantitat de NAD + al cos, disminueix l'estrès oxidatiu i també pot reparar l'ADN danyat. També és útil per tractar la malaltia d'Alzheimer en ratolins . També pot disminuir la inflamació del cervell, ajudant a millorar la cognició i la memòria . Pot fer-ho reduint la quantitat de proteïna precursora β-amiloide i inhibint l'amiloidogènesi.\nLa pols de NR també pot aturar la degeneració d’axons en formes cròniques de malalties neurodegeneratives canviant el metabolisme de NR a l’axó . La degeneració de les neurones ganglionars en espiral que innerven les cèl·lules del pèl coclear pot ocórrer després de l'exposició a sorolls extrems. El NR ha demostrat ser eficaç en la prevenció de la pèrdua auditiva induïda pel soroll. Ho fa actuant sobre la sirtuïna o mecanisme dependent de SIRT3 que redueix la degeneració de la neurita .\nEfecte sobre els diabètics\nEl clorur de ribonucleòsid de nicotinamida ha demostrat ser eficaç per disminuir els símptomes de trastorns metabòlics com la diabetis tipus II . S'ha demostrat que millora la tolerància a la glucosa, disminueix el pes i tracta els danys al fetge en ratolins. Per tant, també pot ser eficaç en el tractament dels humans.\nEfecte sobre la salut hepàtica\nS'ha demostrat que les afeccions del fetge, com ara la malaltia del fetge gras no alcohòlic, causen deficiència de NAD +. Per tant, el complement amb pols de NR pot ajudar a una millor recuperació en aquestes condicions .\nEfecte sobre l'envelliment\nTambé s’ha comprovat que NAD + disminueix l’envelliment de les cèl·lules i les revitalitza. També s'ha trobat que millora les funcions de les cèl·lules mare, cosa que també ajuda a disminuir l'envelliment .\nAvantatge del clorur de ribosid de nicotinamida sobre altres precursors de NAD +\nEl NR té una millor biodisponibilitat i és més segur d’utilitzar en comparació amb altres precursors. S'ha demostrat que augmenta els nivells de NAD + més en la ingesta oral en ratolins i també proporciona més NAD + en els músculs en comparació amb els altres precursors. També pot controlar millor els nivells de lípids sanguinis i augmentar el nivell de NAD + al cor .\nEfectes secundaris del clorur de ribosid de nicotinamida\nLa ingesta oral de clorur de ribosid de nicotinamida en dosis baixes és relativament segura. Pot incloure alguns efectes secundaris com\nCom comprar clorur de ribosid de nicotinamida?\nSi voleu comprar la pols NR, és millor que us poseu en contacte directament amb la fàbrica del fabricant de clorur de ribot de nicotinamida. Assegura que s'utilitzen els millors materials per a la producció, sota l'atenta mirada dels experts en el camp relacionat. Aquests productes es fabriquen seguint unes estrictes pautes de seguretat que garanteixen que el producte sigui d'alta qualitat, amb una gran potència i que estigui ben empaquetat. Segons les necessitats de l'usuari, les comandes es poden personalitzar segons el seu gust específic.\nUn cop fet el producte, cal mantenir-lo a una temperatura freda de 0 a 4 ° C a curt termini i -20 ° C a llarg termini. És per evitar que es faci malbé o reaccioni amb altres productes químics del medi ambient.\nBogan KL, Brenner C. Àcid nicotínic, nicotinamida i ribosidi de nicotinamida: una avaluació molecular de les vitamines precursores NAD + en la nutrició humana. Annu Rev Nutr. 2008; 28: 115-30. doi: 10.1146 / annurev.nutr.28.061807.155443. Revisió. PubMed PMID: 18429699.\nGhanta S, Grossmann RE, Brenner C. Acetilació de proteïnes mitocondrials com a impulsor evolutiu de l’emmagatzematge de greixos intrínseca a la cèl·lula: lògica química i metabòlica de les modificacions de l’acetil-lisina. Crit Rev Biochem Mol Biol. 2013 de nov. De 48; 6 (561): 74-10.3109. doi: 10409238.2013.838204 / 24050258. Revisió. PubMed PMID: 4113336; PubMed Central PMCID: PMCXNUMX.\nVinpocetina en pols


Titelles i teatrins. Espectaculars marionetes de tela - Artijoc, S.C.C.L\n> Tots els productes>Titelles i teatrins\n1 a 3 anys (16)\nTITELLA DE DIT INSECTE\nBoniques titelles de dit d'insectes. Amb aquestes boniques i suaus titelles de dit, fetes de pelfa, podreu explicar històries meravelloses.\nAquest bonic i suau granoteta té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquest bonic i suau porquet té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquest bonic i suau elefant té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonic i suau gat té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonica i suau marieta té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonic i suau cocodril té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonic i suau esquirol té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonica i suau gallina té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonica i suau vaca té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nAquesta bonica i suau tortugueta té moltes ganes de viure mil aventures amb els petits de la casa. Amb ella, podran contar i viure històries sense parar amb la família i amics.Jugar amb marionetes estimula d'una manera única la seva imaginació i creativitat, i també els ajuda a començar a expressar-se en públic...\nTITELLES DE DIT 12PCS 10-13cm\nAmb les petites titelles de dit es poden explicar històries meravelloses. Ideal per al teatre de titelles\nTITELLES DE DIT 12PCS


Proposta de C's\ndivendres, 1 d'abril de 2016 12:09\nCiutadans reclama millores per al barri de La Sentiu\nEl veïnat ha lliurat a representants de la formació política un llistat amb les actuacions més urgents que calen fer\nEl grup municipal de C’s demana a l’equip de govern que afronti el més aviat possible una sèrie de millores tant a nivell urbanístic com de seguretat. “En una reunió que hem mantingut amb els veïns ens han comunicat el descontent per l’estat en què es troba el barri i ens han lliurat un escrit amb les millores que consideren més urgents” ha explicat el regidor del grup municipal de C’s, Carlos García Ajenjo. Per a Ajenjo l’equip de govern hauria d’implicar-se més en els barris allunyats del centre urbà com és el cas de La Sentiu “no podem tenir alguns barris de la ciutat com si fossin de segona mà”.\nC’s en el seu programa electoral, segons el regidor “ja reivindicava una sèrie de mesures de condicionament del barri”. Sobre les propostes de millora que demanen el veïns García Ajenjo assegura que “ hem pogut constatar que són de sentit comú i considerem que s’han d’abordar de manera urgent”.\nMillores de voreres, reparació de l’asfaltat, pintat dels passos de vianants i altres relacionades amb la seguretat dels conductor i vianants són algunes de les soluciones que es plantegen.\nEtiquetes: Carlos García C's-Ciutadans-Partido de la Ciudadanía Partits Polítics\nDarrera actualització de divendres, 1 d'abril de 2016 13:32


Una casa de camp en venda per primera vegada, és un llenç en blanc perquè el nou propietari s'iniciï - interiorsnone\nPrincipal interiorsUna casa de camp en venda per primera vegada, és un llenç en blanc perquè el nou propietari s'iniciï\nUna casa de camp en venda per primera vegada, és un llenç en blanc perquè el nou propietari s'iniciï\nWhitehill ha estat a les mateixes mans des que va ser construït al final del segle XX, tot i que, des de la seva presentació impecable al seu interior, es podria perdonar per haver pensat que era una obra nova. Penny Churchill explica més.\nEn venda per primera vegada en la seva història (a un preu guia d’1 mil £ a través de Galbraith a Kelso), és l’imponent casa de camp de Whitehill, a Mellerstain, a les fronteres escoceses.\nVa ser construït als anys 1900 com a part de la històrica propietat Mellerstain de Earl de Haddington, que es troba a prop de Mellerstain House, un dels grans edificis d'Escòcia.\nSi bé té un segle, Whitehill no s’assembla: la casa va ser reformada fa sis anys, i ara és una casa àmplia i àmplia que ofereix un allotjament familiar generós, que inclou tres sales d’acollida.\nEntre aquests espais hi ha una sala de dibuixos tan gran que podríem perdonar per pensar que és una sala de ball petita, amb la finestra coronera de la baia afegida veritable gràcia i encant.\nHi ha dues cuines, una tendència que hem notat cada cop més tard, i un safareig i un rebost separats, als quals s’accedeix des d’una de les tres zones del rebedor.\nHi ha sis dormitoris en total i, mentre que només hi ha un bany en suite, un mestre que també té un vestidor independent, hi ha quatre banys, de manera que és poc probable que trobareu cua fora d'una porta als matins, i poseu una tovallola a la matinada. mà.\nA més, una de les habitacions té la mateixa finestra vidriera corbada que es reflecteix en el menjador que hi ha a sota.\nEls jardins són preciosos. Hi ha un jardí gran i enjardinat amb un rellotge de sol de pedra i madures boscoses al nord de la casa i un pàdoc.\nA més de la casa principal, la propietat també inclou una casa rural de tres dormitoris amb jardí propi i també edificis amb potencial de conversió (subjecte a tots els permisos pertinents) d'ús residencial.\nEl poble de Gordon és el poblament més proper de qualsevol mida, però Kelso no es troba gaire lluny, ni tampoc es troba Edimburg, amb l'A697 i A68 a un abast relativament fàcil. També hi ha l'estació de ferrocarril de Tweedbank que ofereix un enllaç ferroviari a la capital escocesa que dura menys d'una hora.\nWhitehill es troba a la venda a través de Galbraith a 1 milió de lliures. Vegeu més detalls i imatges.\nCopyright interiors: Una casa de camp en venda per primera vegada, és un llenç en blanc perquè el nou propietari s'iniciï - interiorsnone


El CFP participa al Consell Municipal de Benestar Social | CFP Maresme\nEl CFP participa al Consell Municipal de Benestar Social\nPublicat a les 10:46h a CFP Maresme\tper\tCFPMaresme\nAprofitant l’ocasió, les entitats que van organitzar el passat 22 d’abril el debat de polítiques socials en pre-campanya de les eleccions municipals van recuperar el document que havien fet arribar als candidats en aquell moment. Així doncs, les propostes d’Agimm, Càritas Interparroquial de Mataró, el Centre de Formació i Prevenció, Fundació el Maresme i Salesians Sant Jordi també es van poder discutir en el sí del consell.\nSegons Jordi Mela, sotsdirector del Centre de Formació i Prevenció, el consell ha servit perquè l’Ajuntament “pugui escoltar les propostes de totes les entitats. És molt bo que ens tinguin en compte per tal d’elaborar el Programa d’Actuació Municipal. Agraïm aquesta predisposició per parlar del que nosaltres considerem important en matèria de polítiques socials”.\nUn cop celebrada aquesta trobada, ara serà torn dels membres del consell per a escollir les propostes més prioritàries a portar a terme l’any que ve. Es triaran un total de deu d’entre les que han presentat totes les entitats. I dins aquesta xifra també s’hi recolliran les que van aportar activament el CFP i les altres entitats participants en el manifest de polítiques socials.\nactuació, centre, cfp, consell, entitats, formació, municipal, prevenció, programa, social


Crònica del Ple del mes d’abril de 2021\nEl Ple ordinari del mes d’abril de l’Ajuntament de Llagostera, celebrat aquest dimecres, 28 d’abril de manera telemàtica, va aprovar per unanimitat la modificació de l’ordenança fiscal número 30, corresponent al curs 2021/2022 de les Llars d’...\n"Bona gent" de Quim Masferrer a la Festa Major 2021\nAvui us anunciem el primer espectacle de la programació de la Festa Major 2021, que tindrà lloc del 21 al 25 de maig. Quim Masferrer presentarà l’obra “Bona gent”, que està fent gira amb èxit per tot el territori des de 2018. Quim Masferrer h...\nEl Let's Clean Up Europe! és una acció comuna a tot Europa per conscienciar sobre la quantitat de residus que es llencen de forma incontrolada a la natura: als boscos, platges, zones verdes, marges de rius, etc.; i a través de la recollida d'aquests residu...\nJa podeu consultar el calendari de partits i horaris previstos per aquest cap de setmana al següent enllaç. Recordeu respectar les limitacions d'aforament i les mesures i protocols per la COVID-19. Les podeu consultar al següent enllaç. ...\nDesprés de celebrar-se la setmana passada el Ple Juvenil amb l’alumnat de l’Institut, aquest matí ha estat el torn de les persones usuàries del centre ocupacional de la Fundació Ramon Noguera de Llagostera, que han pogut participar en un Ple amb alguns dels re...\nPodeu consultar els resultats esportius del darrer cap de setmana, 24 i 25 d'abril, al següent enllaç. ...\nEl mosquit tigre i la vespa asiàtica, què hem de saber i fer?\nLa primavera i l’estiu són dues estacions en les quals aquests dos insectes són més freqüents. Però, què hem de saber i com hem d'actuar? Mosquit tigre (Aedes albopictus) - És un mosquit petit (2-10 mm) amb les potes ratllades en blanc i...


L'espiral dels canvis - eLena Crespi\nLa setmana passada va ser l’última setmana d’InterPersonal Vic. El dia 3 de juny va tancar les seves portes. I aquesta, certament, és una notícia que em porta tristesa. Després de més de 3 anys de construir un projecte, quan aquest s’apaga, sempre és una pèrdua. Però l’energia m’empeny a tirar endavant i la sintonia i bones vibracions de l’equip que treballàvem a Vic ha fet que quasi totes continuem treballant plegades creant un nou projecte.\nI ara entrem en una etapa de creació que genera molta trempera i, al mateix temps, continuem treballant i visitant. I no hem marxat gaire lluny d’on estàvem abans. Continuem al carrer Pare Gallissà 13 però hem canviat de porta. Dins del mateix replà, estem a la porta on abans hi havia el Tell Me (una escola d’anglès per a nenes i nens). I mentre pensem, construim, reestructurem i posem nom al nou projecte, mantenim el nom de Tell me a l’interfono… per tant, si ens voleu visitar, piqueu al Tell Me!\nPer tant, des d’aquesta setmana, aquí estem, seguint amb les visites i repensant el projecte que esperem que us agradi!\nI la voràgine de canvis ha coincidit amb una setmana moguda a nivell professional…\nDimarts va ser un dia molt esperat. Després de fer visites matí i tarda a Vic, em vaig encaminar cap a Barcelona ja que la meva mestra, la Ma José Pubill, presentava el seu nou llibre. Un llibre molt especial ple de recursos fabulosos per a treballar en teràpia.\nDimecres va ser el segon dia que visitava al nou despatx a Enric Granados 116, 2-2, de Barcelona. M’encanta aquest espai. I justament aquest dimecres vaig tenir una estona per passejar pel barri… un barri que m’és molt familiar i que enyorava… torno a estar aquí!\nDijous va ser un dia molt intens: al matí, al Ben Trobats, vam parlar de com els adolescents viuen els exàmens i, en concret, la selectivitat. Al migdia, a La Vida de la Sílvia Cóppulo, vam parlar de les mentides que es diuen per internet per a lligar. I vaig tenir l’oportunitat de conèixer l’Alain Hernàndez! A la tarda… visites al nou espai terapèutic (aquest espai que, us recordo, que encara no té nom) i després vam tenir reunió de feina per a repensar el projecte que volem fer néixer a Vic. I entre tant de moviment, publico article nou a El Periódico aprofitant que al migdia hem parlat de mentides per internet…).\nDivendres! Jornada de Salut Mental Perinatal a l’Hospital Universitari Dexeus. Vaig aprenent per anar-me especialitzant més i més en psicologia perinatal. Un món ampli en el que m’estic submergint.\nI ja sabeu que he encetat un espai nou al blog on pretenc donar veu a algunes de les coses que els clients em diuenq uan venen a teràpia…\nLa Frase de teràpia\nAquesta setmana una clienta em deia:\nTinc clar cap on vull anar però em fa por…\nLa por, altra vegada present en el procés terapèutic. I és que un procés de teràpia implica valentia:\n-Valentia per permetre la movilització pel canvi\n-Valentia per escollir el camí del canvi\n-Valentia per a començar a caminar i a fer coses perquè el canvi pugui ser possible\n-Valentia per assumir les conseqüències que comportarà aquest canvi\nI no hem de ser valents si alguna cosa no ens fa por… i canviar i sortir de la zona de comfort sempre fa por, però els canvis sempre aporten coses positives, sobretot perquè ens movilitzem i sortim d’una situació que abans no ens aportava la felicitat que esperàvem.\nDes d’aquí, us animo a que penseu quin seria el canvi que voldríeu fer en la vostra vida…\nGràcies, com sempre, per haver arribat fins aquí!\nUna setmana de grans canvis…\tEncarrilada en les nous projectes!


Miguel Molina, José Luis Blanco i les cites esportives del cap de setmana | Nova Ràdio Lloret\nFOTO D'ARXIU DE MIGUEL MOLINA\nMiguel Molina, José Luis Blanco i les cites esportives del cap de setmana\nMiguel Molina competirà aquest cap de setmana. El pilot lloretenc comença la seva cinquena temporada al DTM d’Alemanya i ho fa amb molt bones sensacions. Molina creu que el secret del campionat serà començar amb un bon resultat a Hockenheim. Miguel Molina correrà amb un Audi de l’ABT Team, l’equip amb què va debutar el 2010. Mattias Ekström, excampió en dues ocasions, és el seu company de box.\nEl campionat arrenca aquesta mateixa tarda, a Hockenheim. Avui es farà la presentació oficial dels equips, el que s’anomena el Roll Out. De cara a demà, estan programats els entrenaments lliures i la qualificació. Mentre que diumenge tindrà lloc la cursa, a partir de dos quarts de dues de la tarda.\nEn atletisme, José Luis Blanco correrà aquest diumenge el Campionat de Catalunya de 5 kilòmetres ruta. Serà la primera edició d’aquesta prova que se celebrarà a Terrassa. L’atleta del Club La Sansi arriba a la cita després d’aconseguir la victòria el passat cap de setmana a la cursa Girona Esports Parra.\nEl Club Hoquei Lloret torna a la competició, després de dues setmanes sense disputar cap partit, i ho fa amb la necessitat de sumar de tres en tres. Els lloretencs jugaran aquest diumenge, a les 7 de la tarda, a casa davant el Vic. Els de Manolo Barceló, sense marge d’error, ocupen ara mateix el penúltim lloc de la classificació, amb 19 punts. Els rivals són quarts, amb 48 punts.\nPer la seva part, el Club de Futbol Lloret es desplaçarà a La Jonquera, aquest diumenge, a dos quarts de 6 de la tarda. Els homes d’Edu Urdiales no volen tornar a apropar-se als llocs de descens i per això serà necessària una victòria davant un rival directe. Per aquesta cita, els selvatans recuperaran Bader, un dels jugadors que es troba en un millor estat de forma.\nTambé jugarà el Club de Futbol Lloret Femení. Partit decisiu de les lloretenques de cara a assolir l’ascens de categoria, i és que es veuran les cares amb un rival directe, la Penya Blanc Blava La Roca. Serà aquest dissabte, a les 5 de la tarda.\nMés cites. El Club Unió Futbol Sala Lloret visitarà la pista del líder destacat de la Tercera Divisió, el Ripollet. Es tracta d’un conjunt que només ha perdut tres partits en la present temporada. Els lloretencs arriben a la cita situats en el sisè lloc, amb 40 punts. El partit es jugarà aquest dissabte, a dos quarts de 7 de la tarda.\nD’altra banda, el Lloret Esportiu Futbol Sala jugarà davant el Sentmenat. Serà aquest dissabte, a les 7 de la tarda, en el Pavelló d’El Molí.\nArticle anteriorBDBH – 02 DE MAIG 2014\nArticle següentOrobitg reconeix que el mercat municipal hauria de reformar-se


Ferran Soriano culpa la Generalitat de la fallida de Spanair - El triangle\nEconomia, Poders, Tribunals\nFerran Soriano culpa la Generalitat de la fallida de Spanair\nPerquè el Govern va tallar l'aixeta del crèdit sense esperar que entrés un nou inversor\n“Teníem el compromís de la Generalitat que tindríem finançament fins que s’executés el pla i entrés un nou inversor“, ha manifestat aquest dimarts l’exdirector de Spanair, Ferran Soriano, davant el jutge que estudia la responsabilitat del consell d’administració de la companyia aèria catalana que va fer fallida el 2012.\nSoriano, que després de deixar Spanair en fallida va marxar a un dels clubs de futbol més poderosos del món, ha culpat així el Govern català de no haver complert amb la paraula donada. Per a l’exdirectiu, la companyia tenia unes dificultats econòmiques relatives perquè pagava els proveïdors al dia.\nLa Fiscalia demana al consell d’administració 72 milions d’euros per haver endarrerit cinc mesos la presentació del concurs de creditors sabent que la societat era insolvent.\nSoriano ha explicat que Qatar volia entrar a Spanair i que, a més de la línia aèria dels petrodòlars, també hi estava interessada la xinesa HNA. Segons l’exdirectiu, la Generalitat va demanar unes condicions que la companyia asiàtica no va acceptar i això va provocar que es tanqués l’aixeta del crèdit provinent de fons públics.\nPrevTelefónica busca inversors com a superproductora de continguts\nEl Parlament provoca els indignats


Cort adjudica el contracte d’obra de la nova seu de l’IMI\nNoves instal·lacions de l’IMI\nPalma, 17 de desembre de 2019.- La Junta de Govern aprovarà demà l’adjudicació a l’empresa TECOPSA les obres d’adequació i condicionament del local de les noves oficines de l’Institut Municipal d’Innovació (IMI) a la façana marítima per un import d’1.094.819,02€, l’import de licitació era 1.174.853.25€.\nL’IMI podrà traslladar-se a la nova seu en 5 mesos, que és la duració prevista de l’obra.\nLes noves oficines, situades al parc dels Ceibos, ocuparan un espai d’uns 1.500 metres quadrats i donaran cabuda al centenar de treballadors actuals de l’IMI, a més de la vintena de treballadors externs.\nTambé s’ha previst l’obertura d’una cafeteria, que tindrà una superfície d’uns 400 metres quadrats.\nTruyol ha explicat que “aquesta actuació forma part del projecte de reconversió de la Façana Marítima com un espai econòmic i d’innovació de la ciutat” i ha afegit que “recuperam un espai en desús per a apostar per la innovació”\nAquestes noves oficines permetran unificar els diferents departaments de l’IMI com Cadastre, Cartografia o Informàtica, cosa que suposarà un servei molt més accessible i obert per a la ciutadania.\nA més s’estalviarà en lloguer de locals externs a l’Ajuntament i serà un edifici més eficient energèticament.


Postgrau FARM | CIM UPC\nDll i Dc de 18:15 a 21:45h\nSol·licitud de trucada\t- Postgrau FARM\nSol·licitud d'informació\t- Postgrau FARM\nSortides professionals: Enginyer de producte i processos de Fabricació Additiva, enginyer d’aplicacions de fabricació additiva i responsable de qualitat en matèries primeres i producte final en Fabricació Additiva.\n1. Fabricació Additiva en processos industrials: materials, tecnologies i acabats\nFabricació Additiva: canvi de paradigma.\nTecnologies plàstiques en fabricació additiva.\nTecnologies ceràmiques en fabricació additiva.\nTècniques de postprocessat de peces de fabricació additiva.\nControl de qualitat en fabricació additiva.\n2. Impressió 3D metàl•lica amb processos directes i indirectes\nProcessos de fabricació additiva metàl•lica directes.\nCas Rapid Tooling: Impressió 3D de motlles.\nProcessos de fabricació additiva metàl•lica indirectes.\n3. Optimització geomètrica per fabricació additiva\nOptimització topològica: condicions d’ús i edició de models 3D.\nEstructures lattice: condicions d’ús i edició de models 3D.\n4. Customització de productes amb fabricació additiva: nous models de negoci\nQuè és un model de negoci de producció?\nAnàlisi de viabilitat financera del model de negoci. Inversió, ingressos, despeses i principals indicadors financers.\nUltrapostponement i les seves conseqüències.\nL’ecosistema industrial i social de la Fabricació Additiva.\nCas Covers protèsics per amputats.\nCas Ulleres personalitzables.\n5. La fabricació additiva als sectors Health&Bio\nCas implants personalitzats i guies quirúrgiques mitjançant impressió 3D metàl•lica.\nCas impressió 3D de menjar.\nCas UPC/IBEC: Ceràmica i Bioimpressió.\nMagí Galindo, graduated as Industrial Technical Engineer in Electronics, from the Polytechnic University of Catalonia and recognized with the Master Level Certificate Rapid Prototyping and Manufacturing for the Society of Manufacturing Engineers (SME) of USA, at present develops his professional activity as the Technical and Scientific Director of the International Advanced Manufacturing & 3D printing Hub, hosted in Leitat. Previously, and during the past nine years, he developed his professional activity in the same company as the Manager of the Industrial Design & Development Division.\nEnginyer industrial per l’ETSEIB (UPC) i màster CIME pel CIM UPC, on ha desenvolupat la seva carrera professional i actualment n’és el director general. També és professor associat al Departament d’Enginyeria Mecànica de la UPC des del 1995. Al CIM UPC impulsa diversos projectes relacionats d’una forma o altra amb la Fabricació Additiva, com la creació d’espais públics de fabricació digital, el projecte BCN3DTechnologies (impressores 3D de sobretaula) o el Ricoh Additive Manufacturing Centre ubicat al CIM UPC, dedicat a donar suport a les empreses en recerca i serveis tecnològics en Impressió 3D, incloent-hi prototips d’assaig quirúrgic multimaterials.\nFARP Postgrau en Fabricació Additiva per a Prototipatge Ràpid


Roig! presenta 'Disc estrella' a Palma\ndiumenge, 19 de gener de 2020 20:38h\nAquest divendres el grup manacorí Roig! presenta en concert al Sabotage de Palma el seu nou treball, 'Disc estrella', un recopilatori on es reuneixen alguns dels millors temes dels seus tres discs anteriors, a més de dues cançons noves.\nEl concert serà a partir de les 22 h i el preu de les entrades és de 7€ anticipada i 10€ a taquilla.\n'Disc estrella' va sortir publicat el passat 18 de novembre en CD i a totes les plataformes digitals. Es tracta de la millor carta de presentació possible, amb 16 cançons extretes dels tres àlbums que han publicat fins ara: 'Roig' (2013), 'Dhraa' (2015) i 'Souvenir' (2017) i dues cançons noves 'Queda una estona' i 'Un món'.


Entrevista a Àlex Grau (Quercus Outdoors) – CAT700. MTB Brevet\nEntrevista a Àlex Grau (Quercus Outdoors)\nJorge Branson i Àlex Grau són @quercusoutdoors, el segell de bosses de bikepacking fetes a mida i de manera artesanal a València. La seua filosofia i la de la Gran Vertical han sintonitzat fins al punt d’haver esdevinguts amics i col·laboradors.\nCom i per què va nàixer Quercus?\nQuercus naix la tardor del 2019 pel plaer de viatjar i pel desig d’equipar-nos a nosaltres mateixos. Així que ens vam fer les nostres pròpies bosses i va sorgir la màgia.\nUn taller menut a València és reivindicar la producció local i artesanal.\nTotalment. Descartem la producció en sèrie en favor de projectes a mesura i personalitzats.\nQuina vinculació teniu els dos socis amb el món del ciclisme?\nEls dos som mecànics de bicicletes. Jorge va començar a viatjar en bicicleta des d’un acostament més cicloturista i d’alforges. Pel que fa al meu cas, de seguida em va atrapar la ultradistància i les proves en autosuficiència. Totes dues experiències són omnipresents en el procés creatiu de Quercus.\nCom imagineu el futur de Quercus?\nVolem anar creixent, sense perdre de vista la producció local i el costat humà d’aquesta; i continuar treballant amb materials duradors i reciclats per a poder oferir un producte sostenible i de qualitat.\nTambé volem incidir en l’àmbit social i ambiental que va lligat a aquesta forma de ciclisme i de turisme. I donar suport i impulsar iniciatives que miren el paisatge i el món rural amb respecte, no únicament com a simples escenaris.\nPer què us motiva col·laborar amb la Gran Vertical?\nNo fa falta anar-se’n molt lluny per a viure grans experiències, només fa falta mirar al nostre entorn amb nous ulls. Per a nosaltres la proposta de la Gran Vertical és precisament això, una gran aventura a la porta de casa.\nL’any passat vam tindre la sort de viure la CAT700 i vàrem ser testimonis de la cura i l’afecte amb el qual havia sigut dissenyat el recorregut. Una línia elegantment traçada on l’important és el paisatge i l’entorn, i amb una organització atenta i familiar que ens va sorprendre.\nQuan ens vàrem assabentar de la seua germana del sud, no tardàrem a voler participar d’alguna forma. I ací estem hui.


Col·laboracions periodístiques i audiovisuals BUFETE MARIN FONSECA\nNovetats periodístiques de Desembre de 2017\nLa Advocada titular del Bufet Marín Fonseca, Dóna Joana Marín Fonseca, ha col·laborat amb Catalunya Ràdio a conseqüència de dos sentències de primera instància, relatives a Gestació Subrogada, que han resultat favorables als interessos dels nostres ...\nel dilema de gestar al fill d'altres»\nEl 19 de febrer de 2017 s'ha publicar al diari El País un article escrit per la periodista Silvia Blanco en relació als processos de gestació Subrogada, col·laborant en el mateix la lletrada directora ...\nARTICLES PERIODÍSTICS EN RELACIÓ A PROCEDIMENTS DE GESTACIÓ SUBROGADA\nEl juny del passat any 2016, l'Agència EFE, va realitzar una entrevista a la titular del despatx, la Sra. Marín, fent referència a un procediment seguits al Bufet en relació a la subrogació d'Ventre ...\nCol·laboració amb "El Matí de TV1"\nEns plau comunicar-los que la titular del despatx, Dóna. Joana Marín Fonseca, va intervenir el 24 de febrer a a la 1 de TVE al programa d'El Matí, informant als telespectadors en relació a la Gestació subrogada , atès que en el despatx se segueixen ...\nCol·laboració Catalunya Ràdio: Gestació Subrogada\n(3 de novembre de 2016)\nLa Advocada titular del Bufet Marín Fonseca, Sra Joana Marín Fonseca, ha estat entrevistada per Catalunya Ràdio arran d'un important cas relacionat amb la Gestació Subrogada que se segueix al despatx. En l'entrevista es fa referència al procediment ...\nReconeixement a les associacions de dones de Catalunya\nEl Bufet MARÍN FONSECA, es complau a comunicar-los que el passat 25 de maig de 2.016 , a la Sala d'Actes del Palau de la Generalitat la Lletrat directora Joana Marín Fonseca, en la seva qualitat de col·laboradora jurídica de l'Institut Català de la Dona ...\nCatalunya Ràdio - "La Vida" de Sílvia Cóppulo\nEns plau comunicar-los que la titular del despatx, la Sra. Joana Marín Fonseca, també ha intervingut en directe al programa "La Vida" de Sílvia Cóppulo, que es va emetre en data 23/5/16 a l'emissora de Catalunya Ràdio, sobre el cas de "maternitat o gestació subrogada" que ja els ...\nEntrevista per a TV3 - Gestació subrogada\nEns plau comunicar-los que recentment la titular del despatx, la Sra. Joana Marín Fonseca , ha realitzat una entrevista per TV3 sobre un assumpte gestionat al despatx relatiu als anomenats " ventres de lloguer" i / o gestació subrogada. En concret , estem defensant ...


Rodríguez: “L’Escola de Capatassos ha contribuit en estos 60 anys a la modernització de l’agricultura valenciana” | Valencia Extra\nRodríguez: “L’Escola de Capatassos ha contribuit en estos 60 anys a la modernització de l’agricultura valenciana”\nEl president de la Diputació de València visita el centre formatiu de la Corporació provincial, per el que han passat més de 6.000 alumnes al llarg de les seues sis dècades d’existència\n04/04/2017 - València Extra\nEl president de la Diputació de València, Jorge Rodríguez, ha declarat en la seua visita a l’Escola de Capatassos Agrícoles de Catarroja, que enguany celebra el seu 60 aniversari, que el centre formatiu “ha contribuït a la modernització de l’agricultura valenciana, a través de la formació rebuda pels més de 6.000 joves agricultors, jardiners i tècnics forestals que han passat per les seues aules en aquestes sis dècades d’existència”.\nEn aqueix sentit, Rodríguez ha destacat que l’Escola de Capatassos de Catarroja compta amb una oferta superior a qualsevol altre centre en aquest àmbit a la Comunitat Valenciana, per la qual cosa seguirà tenint un paper “fonamental” en la formació del teixit agrícola valencià. El president ha recorregut a continuació les instal·lacions de l’Escola de Capatassos de la Diputació a Catarroja, que enguany compta amb 187 matriculats i ofereix quatre titulacions, dues de cicle mitjà en Producció Agroecológica i Tècnic en Jardineria i Floristeria i dos superiors en Paisatgisme i Medi Rural i Tècnic Superior en Gestió Forestal i Medi Natural.\nRodríguez, que ha estat acompanyat durant la seua visita pel director, Vital García-España, i els diputats Mercedes Berenguer, Pepe Ruiz i Pablo Seguí, ha deixat clara l’aposta de la Corporació que presideix per la formació i els centres educatius dependents de l’àrea que dirigeix Mercedes Berenguer: “Volem que aquesta escola seguisca formant a tècnics agrícoles almenys altres 60 anys”. En aqueixa línia, ha avançat l’engegada d’un pla de xoc, amb una dotació d’al voltant de 200.000 euros, per a millorar els mitjans tècnics i humans del centre.\nMés de 1,2 milions de pressupost\nLes instal·lacions de l’Escola de Capatassos de Catarroja (ECA), amb un pressupost anual de 1.232.000 euros, compten amb hivernacles, camps de cultiu, laboratoris, biblioteca, tallers de reg, maquinària i floristeria i videoprojectors en unes aules equipades tecnològicament. “La formació contínua és una de les nostres prioritats”, ha explicat la diputada Mercedes Berenguer, que ha destacat que “aquesta escola és un element fonamental per a l’agricultura valenciana i espanyola”.\nAquest centre educatiu va obrir les seues portes en 1956, gestionat per la Federació Arrocera, i en 1961 va passar a dependre de la Diputació de València, que en la present legislatura ha renovat la directiva per a “dinamitzar l’escola i recuperar el seu nivell”. Tant el director, Vital García-España, com el cap d’Estudis, Francesc Herrero, han agraït al president i la diputada d’Educació la seua “sensibilitat” per retornar a l’Escola de Capatassos el prestigi que ha tingut durant dècades.\nLa diputada s’ha dirigit als alumnes d’aquest centre formatiu de Catarroja, als quals ha recordat que “la Diputació està amb vosaltres perquè l’educació que rebeu tinga la màxima qualitat i us servisca per a tenir una oportunitat de vida”. Berenguer ha coincidit amb el president en la “important obra social d’aquest centre”, que porta 60 anys formant noves generacions de tècnics agrícoles. En opinió de Jorge Rodríguez, “tot el que s’invertisca en educació mai serà suficient”.\nA més, l’Escola de Capatassos Agrícoles de Catarroja permet als seus alumnes fer pràctiques en països de la Unió Europea, fomenta l’intercanvi d’alumnes i té convenis subscrits, entre altres ens i organismes, amb la Conselleria d’Agricultura i Medi ambient, la Universitat Politècnica i la Unió de Llauradors i Ramaders.\nLa visita de Jorge Rodríguez al centre formatiu de Catarroja ha conclòs amb un acte simbòlic en el qual tant el president com els diputats han plantat uns arbres a la zona d’aparcament de l’escola. Rodríguez ha commemorat d’esta forma, acompanyat per més d’un centenar d’alumnes, el 60 aniversari d’aquest centre qualificat en el qual està prevista la pròxima construcció d’un umbracle i un nou hivernacle, així com les millores que puguen incloure’s amb l’increment de l’assignació econòmica anunciat pel president.\nIvace Energia fomenta l'autoconsum elèctric en les comunitats energètiques locals amb 2 milions d'inversió\n15 + dinou =


Actuar sobre els grans iots xarter amb bandera de paradisos fiscals, un dels reptes importants del decret posidònia\nDimecres, 01 Agost 2018 11:20\n@SOSposidonia fa balanç de les dades recollides el mes de juliol\n@SOSposidonia és un compte de twitter del GOB-Mallorca mitjançant el qual informam sobre la conservació de la posidònia.\nEl compte difon informacions interessants sobre problemàtica i protecció, així com denúncies ciutadanes. D’altra banda, feim ús dels sistemes d’identificació automàtica (AIS) que porten alguns vaixells i de la seva visualització a diverses webs per així detectar i comunicar a la Conselleria de Medi Ambient probables casos de fondeig sobre posidònia.\nPel que fa a aquesta darrera línia, cal dir que els casos que comunicam ho són només de forma testimonial. No pretenem ni tenim capacitat per denunciar de forma més exhaustiva, sinó que només perseguim posar sobre la taula de forma permanent el problema del fondeig sobre la posidònia. D’altra banda hem calculat, comparant amb observacions reals, que amb el sistema AIS només es veuen entre un 5 i un 10% de les embarcacions realment presents a una determinada zona, i que a més a més la tipologia correspon a embarcacions de mitja o gran eslora (que són les que habitualment compten amb aquest sistema d’identificació). Tot i aquestes limitacions, les dades que s’estan obtenint són ben interessants.\nAixí, al llarg del juliol hem comunicat 82 casos de possible fondeig sobre posidònia, sobre la base de la cartografia oficial disponible i també fent servir fotografies aèries per a les zones que no han estat cartografiades.\nDels 68 vaixells identificats (alguns són reincidents), almanco 30 (el 44%) apareixen a webs de lloguer xàrter de grans iots. El preu anunciat pel lloguer setmanal d’aquestes embarcacions oscil·la entre els 32.000 € per un catamarà de 21 metres i capacitat per 8 viatgers fins als 875.000 € per un megaiot de 74 m i capacitat per 12 viatgers. El preu mitjà de lloguer setmanal per a les embarcacions registrades es situa en els 167.000 €.\nRecordem que la sanció per fondeig sobre posidònia, segons el Decret 25/2018, de 27 de juliol, sobre la conservació de la Posidonia oceanica a les Illes Balears, i aplicant les sancions previstes a la Llei 5/2005, de 26 de maig, per a la conservació dels espais de rellevància ambiental i a la Ley 42/2007, de 13 de diciembre, del Patrimonio Natural y de la Biodiversidad poden oscil·lar entre els 100 i els 6.000 €. Si a més del fondeig il·legal es pot demostrar la destrucció de l’hàbitat de forma significativa, es poden aplicar sancions més altes (infracció greu) que en el cas extrem podrien arribar als 200.000 €.\nDavant aquestes quantitats, donant per fet que de forma general les infraccions es consideraran lleus i que les sancions imposades estaran més a prop del mínim que del màxim, molt ens temem que l’aplicació del règim sancionador pugui ser irrellevant per aquestes empreses. Pensam idò que caldrà cercar altres vies, d’acord o coercitives, per aconseguir que respectin la protecció de la posidònia.\nD’altra banda, dels 68 vaixells identificats, 35 (51%) naveguen amb bandera de paradisos fiscals, majoritàriament de països del Carib (Illes Caiman, Illes Marshall, Illes Verges, Illes Cook) però també de paradisos fiscals europeus (sobre tot de Malta). Intuïm que per a l’administració autonòmica no serà fàcil actuar contra els propietaris (previsiblement empreses) radicades en aquests països.\nAixí idò, cal que la Conselleria plantegi una línia específica d’actuació per aquesta tipologia d’embarcacions, que a més a més per la seva eslora són les que potencialment poden fer més mal a la posidònia.\nLlegir 441 vegades\tDarrera modificació el Dimecres, 01 Agost 2018 11:44\nMés en aquesta categoria: « El GOB aplaudeix el debloqueig en l'ampliació de Cabrera\tEl GOB demana als caçadors de Mallorca que enguany no cacin la tórtora europea »


“El ball de l’Helena”, conte musical per apropar la flauta travessera als nens de 4 i 5 anys de l’Escola Municipal de Música de Salou | Isabel Serra Bargalló – Flutist\n“El ball de l’Helena”, conte musical per apropar la flauta travessera als nens de 4 i 5 anys de l’Escola Municipal de Música de Salou\nPosted on 31/03/2014 by Isabel Serra Bargalló\nUn dia de primavera, l’Helena se’n va de pícnic amb el seu germà i els seus pares. A l’hora de la migdiada, els dos nens decideixen anar a fer una passejada per recollir unes quantes flors quan, de sobte, toparan amb tres flautistes…\nEl proper dimarts 29 d’abril, a les 17:30, l’aula de flauta travessera de l’Escola Municipal de Música de Salou presentarà als alumnes més petits del centre un conte musical especialment creat per a ells, per tal que descobreixin, escoltin i coneguin una mica millor aquest instrument.\nLa música i petites intervencions teatrals aniran a càrrec del trio de flautes format per les alumnes Alba Fernández, Silvia Yanguas i Paz Rocío Fandiño. Interpretaran els diferents moviments de l’obra del compositor francès Gilles Cagnard, “El ball de l’Helena”, que també dóna nom al conte. El text i les il·lustracions que s’aniran projectant són de la professora de flauta Isabel Serra, que també ha preparat el trio i es farà càrrec de la narració.\nEsperem que força nens quedin captivats pel so de la flauta travessera i qui sap si, d’aqui uns anys, fins i tot decideixin fer-ne el seu instrument.


Si mai a la Marta li passa pel cap dir aquesta bestiesa, m’esforçaré en treure-li del cap. Millor dit, li respondré: Quan sigui gran Marta, jo sí que vull ser com tu! A aquestes alçades de la pel·lícula un ja entén que, en molts aspectes, poc exemple serà pels menuts, al ritme que van les coses. De fet, ni ho pretenc. M’he fet meva la frase de Ambrose Bierce que diu que 'educar un fill és ensenyar-lo a prescindir de nosaltres'. Insisteixo. Com corren els temps, com més aviat es pugui valdre per ella mateixa, millor.\nEs més, espero tenir jo l’oportunitat d’aprendre d’ella un munt de coses. El nostre món caduca cada dia i cal entendre que som nosaltres a qui ens toca adaptar-nos a aquest canvi frenètic. Cal aprendre contínuament a viure. Aprendre a ser nòmades mentals. I segurament ella, més adaptada a aquesta societat en contínua evolució, em serà de gran ajuda. També per poder-nos seguir entenent mútuament.\nSense haver d’esperar, la Marta, amb si anys, ja fa coses que jo seria incapaç per fer. Just avui, en la Diada dels Moxiganguers d’Igualada, ha tingut la sort de poder fer a plaça el seus primers castells. D’enxaneta en un pilar de quatre de salutació i d’acotxadora en un —inèdit per a la colla— 5 de 7 amb agulla (Gràcies als caps per confiar-hi i fer-ho possible). Veure els fills fer allò que nosaltres no sabríem fer, dóna una idea clara de que l’aprenentatge és compartit.\nAmb tot cal tenir molta cura ja que, en moltes ocasions, si que som el mirall on els nostres petits es miren. Som, encara que a vegades no hi pensem, els seus referents. No em vull allargar i prefereixo que aquest escrit, per acabar, sigui una mica 2.0, convidant-vos a veure un anunci que no necessita cap comentari. És segurament pel que hi veureu que no voldria que fos com jo...


Casa unifamiliar en venda al mig del poble\nCasa unifamiliar en venda a primera línia de mar\n1.390.000 €\t- Casa de poble\n441 m2 6 Habitacions 5 Banys Sí Garatge Imprimir fitxa\nCasa unifamiliar en venda a primera línia de mar.\nLa casa es distribueix de la següent manera:\nA la planta baixa hi ha un garatge, sala d'estar- menjador, cuina, dos dormitoris i dos banys.\nA la primera planta hi trobem 1 sala d'estar, 4 dormitoris, 3 banys, un porxo i una terrassa descoberta.\nI finalment a la segona planta hi ha un rentador i una terrassa descoberta.\nTerreny: 229 m2\nEficiència energètica: E - 238 kWh/m2, E - 49 kg CO2/m2\nCasa unifamiliar en venda a primera línia de mar. La casa es distribueix de la següent manera: A la planta baixa hi ha un garatge, sala d'estar- menjador, cuina, dos dormitoris i dos banys. A la primera planta hi trobem 1 sala d'estar, 4... Llegir més


La Penya Blanc i Blava Cambrils celebra el seu dotzè aniversari - Revista Cambrils\nLa Penya Blanc i Blava Cambrils celebra el seu dotzè aniversari\nPublicat el Dijous, 14 de novembre de 2019 10:40h\nFoto de grup de la celebració de l'aniversari de la Penya Blanc i Blava | Cedida\nLa Penya Blanc i Blava Cambrils va celebrar, el passat dissabte, el seu dotzè aniversari amb una celebració al restaurant Rovira. A la trobada hi van assistir una seixantena de "pericos" cambrilencs, així com membres d'altres penyes de Vilafranca del Penedès, de Riudecanyes, de Valls, de Vandellòs, de Móra la Nova, de Reus i del Baix Ebre. Per part del club blanc-i-blau també hi van ser presents l'exjugador –Diego Orejuela–, el representant de les penyes –Jaume Martínez–, el representant de la federació de penyes, Anton Roig i el regidor de Promoció Econòmica de l'Ajuntament de Cambrils, Oliver Klein. Després del dinar de germanor hi va haver un torn de parlaments on es va fer resum de les activitats de la penya i la situació actual del club blanc-i-blau. Finalment, es va fer el tradicional sorteig de productes del RCD Espanyol.\nFoto de grup d'alguns penyistes que van assistir a la festa d'aniversari


La recepta màgica de les emocions - Letrame Grupo Editorial\nAutor: Neus Navarro Muñoz\nLa recepta màgica de les emocions és un conte creat per ensenyar-nos a gestionar les emocions des de ben petits. La lectura i realització de les activitats proposades en el llibret de receptes, ajuda a nens, pares, educadors i altres…\nTítulo: La recepta màgica de les emocions\nLa recepta màgica de les emocions és un conte creat per ensenyar-nos a gestionar les emocions des de ben petits. La lectura i realització de les activitats proposades en el llibret de receptes, ajuda a nens, pares, educadors i altres professionals a aprofitar la informació valuosa que ens donen les emocions. Educar en intel·ligència emocional és la clau de l’èxit i la base del benestar de les persones, millora les relacions amb un mateix i amb els demés, ajuda a resoldre conflictes i a prendre millors decisions a la vida. Escrit per Neus Navarro, Psicòloga, Coach i Formadora, experta en creixement personal i emocions. (www.coachingelvendrell.es) Il·lustrat per Carolina Palau, Escultora, Pintora, Artista en desenvolupament constant. (www.k74shop.cat)\nSé el primero en valorar “La recepta màgica de les emocions” Cancelar la respuesta


Animalets recapta més de 500 euros al concert benèfic protagonitzat per TELL | Ràdio la Llagosta\nL’Associació Protectora d’Animals i Plantes de la Llagosta Animalets va recaptar ahir uns 510 euros al concert benèfic que va organitzar ahir al Centre Cultural. El recital va anar a càrrec del grup de Teatre TELL.\nL’acte estava pensat per aconseguir fons i poder fer front a les factures veterinàries que té pendents l’entitat, uns 2.000 euros. Animalets necessita aquests diners per poder mantenir els gats que tenen al seu refugi. L’activitat s’emmarca en tot un seguit de propostes que tenen la mateixa finalitat.\nEl concert va durar una hora. Animalets va escollir l’opció de taquilla inversa , el públic assistent va fer el seu donatiu al sortir del recital. A més, l’entitat també va posar a la venda material de promoció com ara samarretes o bosses. La presidenta d’Animalets, Sandra Bosch, ha mostrat la seva satisfacció i manifestat que «les actuacions van ser genials, va ser un acte molt emotiu».\nLa entrada Animalets recapta més de 500 euros al concert benèfic protagonitzat per TELL aparece primero en 08centvint.cat.\nArticle anteriorEl Vallag inicia la segona volta amb una victòria contra el Garbí B\nProper articleEl conjunt amateur del CE la Llagosta derrota el Sabadellenca B


La taxa d'atur baixa per cinquè mes consecutiu i se situa en el 14,1% | Viu Molins de Rei\nLa taxa d’atur baixa per cinquè mes consecutiu i se situa en el 14,1%\nDavid Guerrero • 22/05/2013\n1.846 molinencs es troben en situació d’atur, 22 menys que el mes anterior. La taxa d’atur es redueix fins el 14,1% i segueix la tendència a la baixa dels últims cinc mesos, situant-se a nivells similars als de fa tot just un any. L’atur cau aquest mes especialment entre les dones.\nCinquè mes consecutiu amb el nombre d’aturats a la baixa a Molins de Rei. Després de superar els 2.000 aturats el passat mes de novembre, l’atur ha iniciat una evolució a la baixa i es situa amb 1.846 desocupats a nivells similars als de fa tot just un any. Les dades del mes d’abril apunten que hi ha 22 molinencs menys a l’atur que el mes anterior, situant la taxa d’atur en el 14,1% de la població activa, dos dècimes per sota que al mes de març.\nEvolució de l’atur abril 2012 – abril 2013 // Gràfica d’elaboració pròpia Viu Molins de Rei\nSegons les dades aportades per l’Observatori del Baix Llobregat, l’evolució de l’atur ha estat especialment positiva entre les dones un cop mes. Al mes d’abril es van registrar 968 dones a l’atur, el que representa una taxa d’atur femení del 15,7%, el que suposa tres dècimes menys que el mes anterior i allunyant-se de la barrera psicològica de les 1.000 dones aturades a Molins de Rei que va ser superada entre juliol de l’any passat i març d’aquest 2013. Entre els homes, en canvi, es manté estable per segon mes consecutiu, amb 878 aturats, un 12,8% similar al del mes anterior.\nEn quant a grups d’edat, el descens d’atur d’aquest mes es reparteix de manera homogènia i no hi ha cap grup que s’atribueixi especialment el descens. Els joves menors de 25 anys marquen l’atur juvenil en el 10,2%. Actualment són 94 molinencs menors de 25 anys els que busquen feina, només 1 menys que el mes anterior però molt lluny del 13,9% marcat a principis d’any.\nL’altre gran col·lectiu d’edat tocat per la crisi, el dels majors de 44 anys, també baixa tímidament. Són 870 aturats majors de 44 anys, amb una taxa d’atur del 19,2%, dues dècimes menys que el mes anterior. El descens, tot i ser petit, és significatiu després de molts mesos a l’alça. Entre aquests, es desconeix quantes persones surten de l’estadística perquè ja se li han acabat les prestacions i no consten com demandant de feina i quants són els que realment han trobat un lloc de feina.\nPer sectors i activitats econòmiques, a nivell comarcal i en relació amb el mes anterior, l’atur disminueix sobretot entre aquelles persones que tenien una ocupació als sectors de la construcció, indústria i serveis a la producció. El grup de persones aturades sense cap experiència laboral anterior també disminueix. Tot i això, en les activitats de sanitat i serveis socials augmenta l’atur registrat.\nEtiquetes:Atur atur femení atur juvenil Observatori del Baix LLobregat taxa d'atur


L'Ajuntament de Sant Sadurní contracta un nou agent pel civisme - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\n22 Setembre, 2016, 11:44\nEls serveis de Medi Ambient i Acció Social de l'Ajuntament de Sant Sadurní d'Anoia han renovat el seu compromís per treballar conjuntament, en aquesta ocasió contractant d'un nou agent pel civisme que ha començat a fer tasques de sensibilització aquest mes d'agost.\nVist el bon resultat de la col·laboració entre els serveis amb el projecte del Riu Inclusiu s'ha optat per la contractació, per mitjà d'un pla d'ocupació, d'aquest agent que s'ocuparà de fer tasques de sensibilització en temes de civisme i manteniment de la via pública, en una primera fase sobretot en la problemàtica dels excrements de gossos al carrer. L'agent farà sobretot tasques informatives, però també s'ocuparà de recollir dades per fer una estadística dels llocs on s'ha de posar l'èmfasi per millorar la col·laboració ciutadana en el manteniment de la via pública a carrers, places i parcs del municipi.\nMés recursos per al projete Riu Inclusiu\nL'Ajuntament també ha renovat el seu compromís amb el projecte Riu inclusiu, que fomenta l'ocupació de persones en risc d'exclusió social amb projectes de millora i manteniment dels entorns naturals. A més, ho ha fet duplicant l'aportació gràcies a la col·laboració de les àrees de Medi Ambient i Acció Social . En total seran 20.000 euros, que serviran per cobrir els costos de la brigada intermunicipal, així com la coordinació de NouSet, la maquinària, vehicles i eines necessàries.\nA més de la millora dels espais verds, la iniciativa ha impulsat nous projectes com aquest vinculat al civisme i properament un projecte relacionat amb la pobresa energètica.\nA la iniciativa Riu Inclusiu hi prenen part els Ajuntaments de Sant Sadurní d'Anoia, Torrelavit, Sant Pere de Riudebitlles, Sant Quintí de Mediona i Subirats. En els darrers mesos les actuacions d'aquest equip s'han centrat a La Timba i el Parc del Lavernó, la passera del riu Anoia, la Miranda d'Espiells i la riera del Lavernó. La brigada, a més de la coordinació de la cooperativa NouSet, compta amb la supervisió dels tècnics dels Ajuntaments participants i el suport de la Diputació de Barcelona.\nLes actuacions principals que realitzen són de desbrossament, recollida de residus, millora dels accessos i dels elements urbanístics, així com a la col·locació de senyalèctica, entre d'altres. Les setmanes de treball es combinen amb mòduls formatius i de millora de les habilitats i aptituds dels participants.


10 medalles pels palistes banyolins al Campionat d'Espanya - CN BANYOLES\n10 medalles pels palistes banyolins al Campionat d'Espanya\nPIRAGÜISME · 13.07.2016\n13 palistes del club van competir el passat cap de setmana al Campionat d'Espanya de pista en les categories juvenil, sub'23 i sènior. Eren: Aurora Figueras, Laia Pèlachs, Mar Duran, Emma Serramitjana, Sara Vilanova, Laura Sànchez, Albert Martí, Pol Busquets, Lluís Darné, Albert Corominas, Ofir Chinchilla, David Puig i Josep Sànchez.\nL'actuació dels banyolins va estar molt encertada ja que es van recollir 10 medalles en total (2 ors, 5 plates i 3 bronzes) i on els palistes més destacats van ser la juvenil Laia Pèlachs i el sub'23 Albert Martí.\nPèlachs va aconseguir dos títols de campiona d'Espanya gràcies a les victòries en K1 1000 metres (4'14"456) i en K2 1000 metres junt amb Emma Serramitjana amb un crono de 4'01"566. Va penjar-se també 3 medalles més. una plata al K1 500 metres amb 1'57"563 i dues més en embarcacions d'equip: plata al K2 500 junt amb Mar Duran (1'52"399) i un bronze amb Sara Vilanova al K2 200 metres gràcies a un temps de 43"023. El K4 femení format per Laura Sànchez, Sara Vilanova, Emma Serramitjana i Mar Duran van obtenir també un bronze als 1000 metres (3'55"448) a més d'una 5a i 6a posició als 500 i 1000m.\nPer la seva banda, Albert Martí va penjar-se 4 medalles, totes en K1. Va ser 2n absolut als 500 metres (1'39"486) i 3r als 1000 metres (3'35"393), que li van suposar dues plates més en el recòmput en categoria sub'23. A més, també va aconseguir tres posicions de finalista. En K4 1000 junt amb Corominas, Darné i Busquets van finalitzar 4ts amb 3'03"778, la mateixa posició que va aconseguir amb l'Ofir Chinchilla al K2 500 (1'33"370) i la 6a posició en K2 200 junt amb David Puig.\nEn K1 sènior, Aurora Figueras va acabar 4a a la final B dels 1000m i 6a a la final B dels 500 i Pol Busquets 1r i 6è a la final C del K1 1000m i 200m i Lluís Darné va ser 6è a la final C dels 200m. El K4 sènior al 500 va remar la final C amb Sànchez, Puig, Chinchilla i Darné, mentre que als 200 va fer-ho amb Busquets enlloc de Chinchilla i van ser 7ens a la final B. En k2, als 200 Lluís Darné i Josep Sànchez van ser 5ens a la final C, als 500 van formar parella David Puig i Josep Sànchez i junts van remar la final C.\nEn la classificació per clubs, el Club Natació Banyoles va acabar 2n en la categoria juvenil femení i 10è en la classificació global amb 541 punts, confirmant-se un any més entre els millors clubs de l'estat.